CELEX: C2005/281/30
Language: fi
Date: 2005-11-12 00:00:00
Title: Asia C-365/05 P: Dorte Schmidt-Brownin 28.9.2005 tekemä valitus Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-387/02, Dorte Schmidt-Brown vastaan Euroopan yhteisöjen komissio, 5.7.2005 antamasta tuomiosta

12.11.2005   
            
            
               FI
            
            
               Euroopan unionin virallinen lehti
            
            
               C 281/15
            
         Dorte Schmidt-Brownin 28.9.2005 tekemä valitus Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-387/02, Dorte Schmidt-Brown vastaan Euroopan yhteisöjen komissio, 5.7.2005 antamasta tuomiosta
   (Asia C-365/05 P)
   (2005/C 281/30)
   Oikeudenkäyntikieli: ranska
   Dorte Schmidt-Brown on valittanut 28.9.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-387/02, Dorte Schmidt-Brown vastaan Euroopan yhteisöjen komissio, 5.7.2005 antamasta tuomiosta. Valittajan edustajana ovat asianajajat Sébastien Orlandi, Albert Coolen, Jean-Noël Louis ja Etienne Marchal.
   Valittaja vaatii, että yhteisöjen tuomioistuin
   
                
            
            
               kumoaa ensimmäisen oikeusasteen tuomioistuimen (ensimmäinen jaosto) asiassa T-387/02 (Dorte Schmidt-Brown v. Euroopan yhteisöjen komissio) 5.7.2005 antaman tuomion kokonaisuudessaan,
            
         
                
            
            
               antaa asiassa uuden, seuraavansisältöisen ratkaisun:
            
         
                
            
            
               Komission 26.4.2002 tehty päätös kumotaan siltä osin kuin siinä kieltäydytään myöntämästä kantajalle taloudellista avustusta, joka kattaa kaikki kulut, joita kantajalle on aiheutunut hänen pyrkiessään hankkimaan korvausta aineettomasta, ammatillisesta ja aineellisesta vahingosta, joka on aiheutunut Eurogramme Ltd:n herjaavista puheista ja kirjoituksista.
            
         
                
            
            
               Vastaaja velvoitetaan korvaamaan oikeudenkäyntikulut ensimmäisen oikeusasteen tuomioistuimessa ja muutoksenhaussa.
            
         Oikeudelliset perusteet ja pääasialliset perustelut:
   Kantaja toteaa, että ensimmäisen oikeusasteen tuomioistuin on tutkinut lainvastaisesti, onko asian olosuhteissa henkilöstösääntöjen 24 artiklaa rikottu kantajan vahingoksi, ottamatta huomioon päätöstä, jonka komission varapuheenjohtaja Neil Kinnock on tehnyt tutkittuaan uudelleen 15.1.2002 päivätyn tukea ja avustamista koskevan hakemuksen ja jolla erityisesti päätettiin hyväksyä tämä hakemus.
   Tämä päätös on annettu kantajalle tiedoksi 16.5.2003 ja 22.5.2003 päivätyillä kirjeillä.
   Näin ollen ensimmäisen oikeusasteen tuomioistuin ei ole ottanut huomioon kaikkia käsillä olevan asian olosuhteita ja erityisesti päätöksiä, jotka komissio on tehnyt sen jälkeen, kun kantaja saattoi asian High Court of Justicen (England & Wales) käsiteltäväksi ja kun komission varapuheenjohtaja Neil Kinnock tutkittuaan uudelleen sen, onko kantajan 15.1.2002 tekemä avustamista koskeva hakemus perusteltu, ja toimenpiteitä, jotka puheenjohtaja on toteuttanut hänen kunniansa ja arvonantonsa palauttamiseksi sekä hänen työtovereidensa keskuudessa Eurostat-pääosastolla että Euroopan parlamentin talousarvion valvontavaliokunnassa (CONT).
   Lisäksi ensimmäisen oikeusasteen tuomioistuin on tehnyt oikeudellisen virheen rajaamalla tutkimuksensa henkilöstösääntöjen 24 artiklan ensimmäisen kohdan sovellettavuuteen, vaikka tässä asiassa sen olisi myös pitänyt tutkia riidanalaisen päätöksen laillisuus henkilöstösääntöjen 24 artiklan toisessa kohdassa säädetyn kannalta.